Jelasin soal Guillermo del Toro  dalam bahasa melayu dong

Guillermo del Toro Gómez (, [gi-yér-mo dél to-ro]; lahir 9 Oktober 1964) merupakan seorang pengarah filem, penulis skrip, penerbit, dan penulis novel dari Mexico. Dalam kerjaya filemnya, del Toro telah bergilir-gilir antara filem fantasi gelap bahasa Sepanyol, seperti filem-filem seram gotik The Devil's Backbone (2001) dan Pan's Labyrinth (2006), dan filem-filem aksi utama Hollywood seperti filem aksi adiwira Blade II (2002),  Hellboy (2004) dan sekuelnya Hellboy II: The Golden Army (2008), siri animasi Trollhunters (2016) dan filem cereka sains Pacific Rim (2013).

Filem fantasi 2017 beliau, The Shape of Water menerima pujian pengkritik dan memenangi anugerah Singa Emas di Festival Filem Antarabangsa Venice ke-74 serta Anugerah Akademi dalam kategori-kategori Filem Terbaik dan Pengarah Terbaik serta Golden Globe, BAFTA, Pilihan Pengkritik, dan Directors Guild of America.

Beliau turut terlibat sebagai seorang penerbit yang produktif; antara filem terbitannya termasuk The Orphanage (2007), Julia's Eyes (2010), Biutiful (2010), Kung Fu Panda 2 (2011), Puss in Boots (2011), Mama (2013), dan Kung Fu Panda 3'' (2016).

Karya Del Toro dicirikan oleh sambungan yang kuat antara cerita dongeng dan cerita seram, dengan usaha untuk menanamkan kecantikan visual atau puitis. Beliau tertarik dengan konsep raksasa yang dianggapnya sebagai simbol kekuatan yang hebat.

Seni wayangnya dikenalpastii menerapkann tema-tema agama (terutamanya daripada agama Katolik anutan beliau), meraikan ketidaksempurnaan, alam barzakh dan motif lancar, kesan khas praktikal, dominan lampu amber, dan kerjasama yang kerap dengan pelakon Ron Perlman dan Doug Jones. Beliau merupakan rakan karib rakan pembikin filem senegaranya, Alfonso Cuarón dan Alejandro G. Iñárritu yang secara kolektif dikenali sebagai  "The Three Amigos of Cinema."